Document ID: 31985D0422

*****
ΑΠΟΦΑΣΗ ΤΗΣ ΕΠΙΤΡΟΠΗΣ
της 1ης Αυγούστου 1985
για την έγκριση της ενημέρωσης του προγράματος περί έκτακτης επείγουσας δράσης, που θεσπίστηκε με τον κανονισμό (ΕΟΚ) αριθ. 2969/83, για την κτηνοτροφία στην Ιταλία, όπως τροποποιήθηκε τελευταία από τον κανονισμό (ΕΟΚ) αριθ. 1713/85
(Το κείμενο στην ιταλική γλώσσα είναι το μόνο αυθεντικό)
(85/422/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 2969/83 του Συμβουλίου της 19ης Οκτωβρίου 1983 σχετικά με θέσπιση έκτακτης επείγουσας δράσης για την κτηνοτροφία στην Ιταλία (1), όπως τροποποιήθηκε τελευταία από τον κανονισμό (ΕΟΚ) αριθ. 1713/85 (2), και ιδίως το άρθρο 3,
Εκτιμώντας:
ότι, για να καταστεί δυνατή η συνέχιση της εν λόγω δράσης, η ιταλική κυβέρνηση διαβίβασε, στις 24 Ιουνίου 1985, τα στοιχεία για την ενημέρωση του προγράμματος σύμφωνα με τις διατάξεις του άρθρου 3 παράγραφος 1 του κανονισμού (ΕΟΚ) αριθ. 2969/83·
ότι η ενημέρωση αυτή εξασφαλίζει ώστε η ενίσχυση, που προβλέπεται στο άρθρο 2 του εν λόγω κανονισμού, να χορηγείται υπέρ των γεωργικών εκμεταλλεύσεων που αναφέρονται στο άρθρο 1, με σκοπό τη μετατροπή των βραχυπροθέσμων δανείων σε μακροπρόθεσμα δάνεια μέγιστης διάρκειας 12 μηνών, τα οποία έχουν συνάψει πριν από την 1η Μαΐου 1985 οι γεωργικές εκμεταλλεύσεις· ότι τα ποσά και η διάρκεια των ενισχύσεων που προβλέπονται από την ενημέρωση του προγράμματος, φαίνονται ότι είναι κατάλληλα για την επίτευξη των στόχων του κανονισμού (ΕΟΚ) αριθ. 2969/83· ότι οι διαδικασίες και οι μηχανισμοί που έχουν χρησιμοποιηθεί για την παροχή ευκολιών πίστωσης περιορίζουν τη δυνατότητα χορήγησης της ενίσχυσης, που προβλέπεται στο άρθρο 2 του κανονισμού, σε μία μόνο φορά ανά κάτοχο εκμετάλλευσης· ότι είναι, επομένως, σκόπιμο να εγκριθεί η ενημέρωση του προγράμματος·
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Εγκρίνεται η ενημέρωση του προγράμματος περί έκτακτης επείγουσας δράσης για την κτηνοτροφία στην Ιταλία, που υποβλήθηκε από την ιταλική κυβέρνηση στις 24 Ιουνίου 1985, σύμφωνα με τις διατάξεις του κανονισμού (ΕΟΚ) αριθ. 2969/83.
Άρθρο 2
Η παρούσα απόφαση απευθύνεται στην Ιταλική Δημοκρατία.
Βρυξέλλες, 1 Αυγούστου 1985.

Labels: 18
5
6